open-index/open-wikipedia-markdown huggingface dataset:
Comité de salut public

De **Comité de salut public** war e revolutionärt Regierungsorgan, dat vum Nationalkonvent de 17. Germinal vum Joer I an d'Liewe geruff ginn ass. *De facto* waren d'Deputéiert an dësem Comité (ausser bei de Finanzen) d'Regierung vu Frankräich bis zum *[[Directoire]]*. En neie *Comité de salut public* gouf vun der Commune vun 1871 geschaf.

De *Comité de salut public* gouf geschaf fir de *[[Conseil exécutif (Franséisch Revolutioun)|Conseil exécutif]]* z'ersetzen, deen no den Opstänn vum 10. August 1792 gegrënnt gi war, an an deem déi sechs Haaptministere vun der Regierung souzen. De *Comité de salut public*, an enger éischter Phas dominéiert vum Danton, duerno vum Robespierre, huet zesumme mam Comité de sûreté générale eng Dikaktur an d*'[[Terreur]]* geleet, fir d'Revolutioun géint d'Géigner am Land a vu Baussen ze schützen. Obschonn d'Convention nationale déi héchst Autoritéit hat, sou goufe wichteg Decisiounen dacks vum Comité scho beschloss, a vun der Convention nëmmen nach unerkannt. De Comité war fir seng Decisioune vis-à-vis vun der Convention responsabel.

Bis zum 10. Juli 1793, huet de Comité aus 9 Membere bestanen, a gouf vum Danton dominéiert:
*Bertrand Barère de Vieuzac, Deputéierte vun den Hautes-Pyrénées;
*Jean-François Delmas, Deputéierte vun der Haute-Garonne;
*Jean-Jacques Bréard, Deputéierte vun der Charente-Inférieure;
*Pierre Joseph Cambon, Deputéierte vum Hérault
*Georges Danton, Deputéierte vu Paräis
*Jean Antoine Debry, Deputéierte vun der Aisne
*Louis Bernard Guyton-Morveau, Deputéierte vun der Côte-d'Or
*Jean-Baptiste Treilhard, Deputéierte vun der Seine-et-Oise
*Jean-François Delacroix, Deputéierte vun der Eure-et-Loir

Den Debry huet no enger Krankheet demissionéiert, a gouf duerch de Robert Lindet, Deputéierte vun der Eure ersat.

Dësen neie Comité huet sech de 7. Abrëll 1793 an den *[[Tuileries|Tuilerien]]* an den Appartementer vun der Marie-Antoinette installéiert, an ass do bliwwe bis 1795, wéi de Comité opgeléist gouf.

## Um Spaweck
*  Comité de Salut public de la Convention nationale: 1793-1795
*  Reference for membership of the Committee of Public Safety
Talli

En **Talli** (och nach Talléi, Tälli, Talus) ( *talus*  *Böschung*) oder **Rampli** bezeechent op engem Terrain d'Schréi tëscht zwéi Punkten déi op verschiddenen Niveauen an op der Projektioun am selwechte Plang an enger gewëssener Distanz vunenee sinn. Ofgeleet dovu gëtt och eng ganz Fläch déi tëscht méi sou Punkte läit als Talli bezeechent. Am Allgemenge kann ee soen datt et e kuerzen Hank ass.

Tallie kënnen natierlech sinn oder vu Mënsche gemaach sinn. Si kënnen entstoe wann an enger méi oder manner glater Fläch Aschnëtter gemaach ginn, oder wa Material opgeschott gëtt. Si sinn deemno positiv oder negativ vun där Fläch aus gesinn.

Am Terrain hänkt d'Schréi vum Talli an éischter Linn vum Buedemmaterial af. Op sandegem Buedem soll dofir, wann den Talli kënschtlech ugeluecht gëtt, dësen net ze vill géi sinn, well e soss ewechrutscht. Bei opgeschotten Tallien ergëtt d'Pente sech meeschtens vum selwe beim Opschëdden.

An Uschnëtter a stengegen a fielsege Biedem kann déi Pente relativ géi sinn, well d'Material vu sech aus stabil ass. D'Uschnëtter sollen awer sou sinn, datt och bei fielsegem Material eng ugehuele Pente nom Ofrëtsche vum Terrain, net iwwer 100 % eraus geet.

Laang Tallien entstinn haaptsächlech beim Bau vu Stroossen, Eisebunnen, Kanäl an Däicher.

Natierlech Tallien entstinn, wann tëscht zwou verschidde Gestengscouchen d'Erosioun um Wierk ass.

Kënschtlech Tallie ginn dacks beplanzt, fir datt se duerch d'Wuerzelwierk eng gewësse Stabilitéit kréien. Dobäi muss opgepasst ginn, datt keng Planze benotzt ginn, déi grouss Bamformen entwéckele kënnen, well soss besteet d'Gefor datt d'Gewiicht dovun ze grouss gëtt an den Talli doduerch ewechrëtscht.

## Um Spaweck
Johannes Brahms

De **Johannes Brahms**, gebuer de 7. Mee 1833 zu Hamburg, a gestuerwen den 3. Abrëll 1897 zu Wien, war en däitsche Komponist.

Vu sengem Papp dee Kontrabassist war huet de Johannes Brahms eng grëndlech Museksausbildung kritt an hien ass mat 10 Joer fir d'éischt als Pianist opgetrueden. Seng éischt Kompositounen huet hie bis op wéineg Ausname selwer zerstéiert.

1853 ass hie mam éisträichesche Violonist Reményi op eng Concertsrees gaangen an hien huet sech dobäi zu Hannover mam Violonist Joseph Joachim ugefrënnt, deen him de Robert Schumann virgestallt huet. Deen huet hien enthusiastesch der deemoleger Musekswelt als een zukünftegt Genie ugekënnegt. Dorophinn konnt de Brahms séier Frënn an Unhänger gewannen a souguer e puer Jugendwierker publizéieren.
## Um Spaweck
Hydrant

En **Hydrant** ass en Deel vun der zentraler Läschwaasserversuergung vu Stied a Gemengen. En erméiglecht de Pompjeeën, awer och ëffentlechen (z.&nbsp;B. Gemengendéngscht, Ponts et Chaussées) a privaten (z.&nbsp;B. Konstruktiounsfirmen, Betriber, Gemengeclibb fir Fester) Benotzer, Waasser aus dem ëffentleche Waasserleitungsnetz ofzezapen.

## Iwwerflouerhydrant
En Iwwerflouerhydrant ass, wei den Numm et seet, e fest installéierten Hydrant iwwer dem Buedem an huet e puer Ofgäng mat genormte Kupplungen. Gewéinlech sinn dës d'Nenngréisste B oder C a manner dacks och A, wat deemno vun der Zouleitung ofhänkt.

Bei engem Pompjeesasaz gi fir d'Waasserversuergung eng oder zwou B-Leitunge bei d'Sammelstéck um Pompelagang verluecht. Beim Gebrauch vun zwéi B-Schläich ass den Drockoffall an der Zouleitung net sou grouss, wéi wa nëmmen ee Schlauch geholl gëtt. Sou kann eng méi grouss Streck iwwerbréckt a Waasserquantitéit ofgezaapt ginn.

## Ënnerflouerhydrant

Vum Ënnerflouerhydrant ass no bausse just den Hydrantendeckel ze gesinn. Den Hydrant selwer läit gutt protegéiert ënner dem Buedem. Virun der Benotzung muss een e Standrouer dropsetzen an den Hydrant mam Hydranteschlëssel opdréien.

## Kuckt och
* Läschwaasser
* Pompjeeën
## Um Spaweck
Technisches Hilfswerk

Déi däitsch **Bundesanstalt Technisches Hilfswerk** (THW) gouf den 22. August 1950 gegrënnt. Se war geduecht als Zivil- a Katastropheschutzorganisatioun vum Bund.

Dat däitscht Technisches Hilfswerk entsprécht iwwer den Daum der lëtzebuergescher Protection Civile.

D'Gezei, d'Gefierer an e groussen Deel vum Ekipement sinn a Blo gehalen; an der RAL-Nummer 5002, dat ass ultramarinblo.

## Um Spaweck

* Bundesanstalt Technisches Hilfswerk
Serie 1060 CFL

D**'CFL-Serie 1060** besteet aus zwéi Lokotracteuren, d'N° 1061 an 1062 déi fir den Ënnerhalt vun den elektreschen Installatiounen op der Streck benotzt ginn.

Dës Gefierer goufe vun der Firma Geismar vu Colmar geliwwert an entspriechen der Fabrécksbezeechnung VMT 800. Si goufen tëscht 1985 an 1992 gebaut, gi vun engem Motor mat 174&nbsp;kW ugedriwwen an hir Maximalvitesse ass 80&nbsp;km/h.

De Motor kënnt vun der Firma Geismar, de Carossage an d'Opbaute goufe vun Donelli gemaach.

## Um Spaweck
*Fotoe vun der CFL-Serie 1060 op rail.lu
De lëtzebuerger Pompjee

**de lëtzebuerger Pompjee** ass de "Bulletin officiel de la Fédération Nationale des Corps de Sapeurs-Pompiers
du Grand-Duché de Luxembourg".

2007 kënnt d'Zeitung am 118. Joergank eraus. Se ass Member vun der Association de la Presse Périodique Luxembourgeoise, der *APPL*.

## Um Spaweck
*Websäit, op där een déi lescht Joergäng vum "lëtzebuerger Pompjee" erofluede kann
Läschwaasser

**Läschwaasser** gëtt vun de Pompjeeën beim Bekämpfe vu Bränn als Läschmëttel gebraucht. E Feier erläscht, wann d'Brennmaterial ënner de Flampunkt ofgekillt gëtt.

Et gëtt entweeder an engem Tankwon op d'Plaz bruecht oder aus enger anerer Läschwaasserversuergung ofgezaapt.

## Virdeeler
Waasser als Läschmëttel ass präiswäert an iwwerall disponibel. Flëssegt Waasser erhëtzt sech op net méi wéi 100&nbsp;°C, domat läit seng Maximaltemperatur ënner dem Flampunkt vu ville Stoffer. Donieft ass et fir Mënschen an Déieren ongeféierlech an net ëmweltschiedlech. Déi héich Verdämpungswärmt vu Waasser ka grouss Wäermten ophuelen. De Waasserdamp killt d'Feier a verdrängt de Sauerstoff, dee bei enger Verbrennung néideg ass.

## Ausname vum Gebrauch
Waasser leet d'Elektrizitéit, dofir däerf et net bei Bränn vun elektreschen Installatioune gebraucht ginn - deen dee läscht riskéiert soss, en elektresche Schock ze kréien.

Och bei Ueleg, dee brennt, däerf op kee Fall Waasser drop geschott ginn: Ueleg, dee brennt, huet eng Temperatur vu ronn 200 Grad. Kënnt do Waasser drop, verdämpen d'Waassermoleküle direkt a ginn, zesumme mat de Uelegmolekülen, an d'Luucht gehäit, wou dës direkt verbrennen. D'Resultat ass eng Explosioun vun enger Feierbull, déi alles a Brand setzt, wat ronderëm ass.

## Zousätz
A ville Länner wei och zu Lëtzebuerg gëtt normaalt Drénkwaasser aus Hydrante fir d'Brandbekämpfung benotzt. A spezielle Fäll (wei z.&nbsp;B. Flëssegkeeten déi brennen asw.) gëtt dem Waasser Schaummëttel bäigemëscht.

## Läschwaasserversuergung
D'Pompjeeën ënnerdeelen d'Läschwaasserversuergung an zwou Aarten.
* Ofhängeg Läschwaasserversuergung
D'Läschwaasserversuergung iwwer Hydranten, déi un dat zentraalt Waasserleitungsnetz ugeschloss sinn.

* Onofhängeg Läschwaasserversuergung
All aner Ofzapméiglechkeete vu Läschwaasser

** Kënschtlech Waasserofzapplazen
*** Läschwaassertank
*** Läschwaasserbur
** Natierlech Waasserofzapplazen
*** Flëss
*** Baachen
*** Séien
*** Kanäl
*** Stauséi

## Kuckt och
*Läschmëttel
*Pompjeeën
*TLF

## Um Spaweck
Marne

**Marne** ass:
* e Floss a Frankräich: Marne (Floss).
Duerno genannt:
* d'Departementer:
** Marne
** Haute-Marne
** Seine-et-Marne
** Val-de-Marne
* zwou Schluechten am Éischte Weltkrich: Éischt Marneschluecht an Zweet Marneschluescht
Retrace My Fragments

**Retrace My Fragments** ass eng lëtzebuergesch Deathcore-Band déi am Februar 2006 gegrënnt gouf.
Verschidden (Ex-)Membere vu verschiddene lëtzebuergesche Bands hate sech deemools zesummefonnt.

Hire Stil ass staark vun Heavy Metal, Death Metal, Thrash Metal, Hardcore a Grindcore influenzéiert.

* Line up 2006:
** A. "Marti" Martija, Gesang (Ex-Ganesha)
** Steve Arnoldy, Gittar (Ex-Defcon1)
** Ramon Herrig, Gittar(Ex-Silent View)
** Andy Kayl, Bass (Everwaiting Serenade)
** Christian, Batterie (Dead Boy Dreaming)
* Line up Enn 2006:
** A. "Marti" Martija, Gesang (Ex-Ganesha)
** Steve Arnoldy, Gittar (Ex-Defcon1)
** Ramon Herrig, Gittar (Ex-Silent View)
** Andy Kayl, Bass (Everwaiting Serenade)
** Michel Jean-Paul, Batterie (All Of Them)
* Line up Mee 2007:
** A. "Marti" Martija, Gesang (Ex-Ganesha)
** Steve Arnoldy, Gittar (Ex-Defcon1)
** Ramon Herrig, Gittar (Ex-Silent View)
** Claude Ewert, Bass (Ex-Thousand Lakes, Man Made Suicide)
** Pascal Benci, Batterie (Ex-Chamber 11)

RetraceMyFragments hu verschidde Concerte gespillt; ënner anerem mat Bands wéi Epilogue, Emergency Bloodshed, Crisis Never Ends, Fall of Serenity,...

## Um Spaweck
RetraceMyFragments op www.myspace.com
Mortier

Am Lëtzebuergesche gëtt den Ausdrock **Mortier** gebraucht fir:

* De Mortier deen an der Kichen oder a Laboratoiren an Apdikte gebraucht gëtt fir Material ze zerkléngeren. Kuckt dozou Stéisser.
* E Mortier: eng Zort Kanoun mat engem kuerze Laf fir op kuerz Distanzen ze schéissen.
* Mortier: eng belsch Uertschaft an der Gemeng Blegny an der Provënz Léck.
* Dat franséischt Wuert fir Speis, enger Materialmëschung aus Zement oder Gips a Sand a Waasser, déi beim Baue benotzt gëtt.
Melanie Thornton

D**'Melanie Thornton**, gebuer den 13. Mee 1967 zu Charleston, South Carolina, a gestuerwen de 24. November 2001 an der Schwäiz zu Bassersdorf, war eng US-amerikanesch Pop- an Eurodance-Sängerin, déi virun allem an Däitschland erfollegräich war.

## Biographie
D'Melanie Thornton huet 1994 zesumme mat dem Rapper Lane McCray als Eurodance-Formatioun La Bouche d'Lidd *Sweet Dreams* erausbruecht, mat deem déi zwee déi éischt Plaz an Italien erreecht hunn, an och an deenen aneren europäesche Länner an d'Top 10 geklomme sinn. Ee Joer drop ass dunn hiren éischten Album, *Sweet Dreams*, verëffentlecht ginn, an déi zweet Single, *Be My Lover*, huet den Erfolleg vun där éischter souguer nach iwwertraff. Siwen aner Singelen, *Falling in Love*, *Bolingo*, *S.O.S*...., an zwéin Albumen, *All Mixed Up*, *A Moment Of Love*, méi spéit huet d'Melanie Thornton sech entscheet eng Solo-Karriär unzefänken, well de Succès trotz 10 Millioune weltwäit verkaaften Disken ëmmer méi kleng ginn ass.

Am Joer 2000 krut si e Plackekontrakt mat *X-cell Records* an huet hir éischt Solo-Single *Love How You Love Me* realiseiert, déi zimmlech dacks op den däitschen a lëtzebuergesche Radiosendere gelaf ass.

2001 ass dunn *Heartbeat*, an am November, *Wonderful Dream (Holidays Are Coming)* verëffentlecht ginn. Dëst Lidd gouf souguer bis 2005 all Joer an de Chrëschtdagsreklamme vu Coca-Cola benotzt an huet d'Nummer 3 an den däitschen Charts erreecht.

De 24. November 2001, zwéin Deeg éier hiren éischte Soloalbum, *Ready To Fly*, sollt erausbruecht ginn, ass d'Melanie Thornton bei engem Fligerongléck gestuerwen.

De Crossair-Fluch LX3597 vu Berlin op Zürich ass um 22:08 Auer vum Radar verschwonnen - 24 vun am Ganzen 33 Passagéier sinn dobäi ëmkomm, dorënner och d'Melanie Thornton an zwou Passion-Fruit-Sängerinnen.

D'Melanie Thornton läit an hirer Heemechtsstad Mount Pleasant a South Carolina (USA) begruewen.

Den 29. Abrëll 2002 ass an Däitschland den Album *The Best Of La Bouche feat. Melanie Thornton* erausbruecht ginn, vun deem déi bis dohin onrealiséiert Single *In Your Life* ze fannen ass. Am Dezember 2003 ass de Best Of *Memories - Her Most Beautiful Ballads* erauskomm.

Zanter dem Melanie Thornton hiren Doud ass d'Single *Wonderful Dream (Holidays Are Coming)* all Joer ëm d'Chrëschtdagszäit erëm nei verëffentlecht ginn a konnt sech all Joer fir d'neit an den däitschen an éisträichen Charts platzéieren. Domat ass se an Däitschland op der Plaz 10 an an Éisträich op Plaz 17 vun de Singelen mat de meeschten Chartwochen.

## Discographie
### Albumen a Kompilatiounen

### Singelen

## Um Spaweck

* Melanie Thornton Fanpage
Zeebruges

**Zeebruges** (nl: **Zeebrugge**) ass en Hafen a Fëscherduerf dat administrativ zu der belscher Stad Bruges an der Provënz Westflandern gehéiert. Zeebruges gouf praktesch zur selwechter Zäit wéi den Hafe Bruges-Zeebruges gegrënnt. Fir dat ronn ze kréien, goufen 1901 nei Terrainen un d'Stad Bruges ugeschloss an den Hafe war 1907 fäerdeg.

Den Hafe vu Zeebruges ass den Uschloss vu Bruges un d'Nordmier. De Schëffsverkéier ass zimmlech grouss, besonnesch wéinst de Ponten, déi vun do aus an England fueren. Et ass och en Terminal fir Naturgas, dee vum Mier hierkënnt. De Baudouin-Kanal verbënnt Zeebruges iwwer Bruges mat dem Banneschëfffaartsnetz vun der Belsch.

## Um Spaweck
10. August 1792

Den **10. August 1792** (fr.: *Journée du 10 août*) hunn d'Sans-culottes am Kader vun der Franséischer Revolutioun de *[[Palais des Tuileries]]* zu Paräis gestiermt, an de Kinnek Louis XVI. suspendéiert.
Dësen huet sech an de Schutz vun der Assemblée législative ginn, a gouf duerno an den Temple iwwerfouert. Dëst war d'Enn vun der Monarchie (bis zu der Restauratioun am Joer 1814). Dësen Dag war och den Ufank vun der Commune vu Paräis.
Episkop

En **Episkop** ass en opteschen Apparat, mat Hëllef vun deem et méiglech ass, onduerchsiichteg Medien ze projezéieren.
Abingdon & AKD

**Abingdon** war e Motorad dat zu Birmingham vun der Firma Abingdon-King-Dick tëscht 1903 an 1925 gebaut gouf.

D'Motorieder waren am Ufank mat Motore vu Fafnir, Minerva, Kerry a MM ekipéiert. Spéider huet Abindong och eege Motore gebaut.
 
Abingdon gouf 1926 an AKD ëmgedeeft an huet 147cc an 346cc Maschinne gebaut.

## Kuckt och
*Lëscht vun historesche Motosmarken
Magnat-Debon

**Magnat-Debon** war eng franséisch Motos-Mark vu Lyon, duerno Grenoble an nach mé spéit Dijon.

Enn der 20er Jore gouf Magnat-Debon vun der Firma Terrot vun Dijon zum gréissten Deel an d'Täsch gestach, ass awer wéinst dem Numm ënner Magnat-Debon bis 1958, wéi Peugeot dat Ganzt iwwerholl huet, weidergelaf.
 
## Motorieder, déi gebaut goufen (Auswiel)
**Magnat Debon 400cc 4hp*, 1913
**Magnat Debon 400cc Type Aviation*, 1921
**Magnat-Debon c*, 1925
**Magnat Debon BST 350 cc*, 1929
**Magnat Debon 350 BCP*, 1930
**Magnat Debon 350 BOSSC2*, 1930
**Magnat Debon Nougier 500 CCP*, 1936
**Magnat-Debon M3*, 1939
**Magnat-Debon 500 C4SO*, 1956
 
## Kuckt och
*Lëscht vun historesche Motosmarken
Lion Rapide

**Lion Rapide** war eng belsch Motorad-Mark, déi zu Alost an der Provënz Ostflandern vun 1936 bis 1953 vun der Firma Steveninck & Zonen gebaut gouf.

En ettlech vun hire Motorieder ware mat JLO-Motoren ekipéiert.

## Kuckt och
*Lëscht vun historesche Motosmarken
Campus Geesseknäppchen

De **Campus Geesseknäppchen** ass e Schoulcampus an der Stad Lëtzebuerg, op deem aacht Schoule stinn.

De Campus Geesseknäppchen huet säin Numm vum Lieu-dit ***[[Geesseknäppchen]]*** zu Hollerech. E läit riets nieft der Escher Autobunn, wann een aus der Stad eraus fiert.

Um Campus Geesseknäppche sti follgend Schoulen:
* Athénée de Luxembourg (AL)
* Conservatoire de musique de la ville de Luxembourg
* École de commerce et de gestion - School of business and management (ECG)
* École internationale Gaston Thorn (EIGT)
* École nationale pour adultes (ENAD)
* International School of Luxembourg (ISL)
* Lycée Aline-Mayrisch (LAML)
* Lycée Michel-Rodange (LMRL)

Dat faarwegt Gebai a Form vun enger stiliséierter Blumm dat zanter 2012 um Campus steet, war als Provisorium fir de Kolléisch gebaut ginn, fir déi Zäit wärend där d'Gebai aus den 1960er Jore renovéiert gouf. Aktuell(September 2022) sinn d'EIGT an d'ENAD am Gebai.

Zum Campus gehéieren och zwéi syntheetesch Foussballterrainen, eng Schwämm, fënnef Turnhalen an eng Lafbunn.

## Fotoalbum

Luxembourg, Forum Geesseknäppchen (101).jpg|De Forum um Campus Geesseknäppchen (2022)

## Um Spaweck
CBP Quilvest

D**'Compagnie de Banque Privée Quilvest**, gekierzt **CBP Quilvest**, ass eng lëtzebuergesch Bank, déi am Mee 2011 aus der Fusioun vum *Groupe Quilvest* an der *Compagnie de Banque Privée* ervirgoung.

Déi leschtgenannt hat den 2. Mee 2007 offiziell mat hiren Aktivitéiten zu Lëtzebuerg ugefaangen.

De President vum Verwaltungsrot ass den Alvaro Sainz de Vicuña, Generaldirekter ass de Marc Hoffmann.

## Kuckt och
* Finanzplaz Lëtzebuerg

## Um Spaweck
*D'Websäit vun CBP Quilvest
Le jeu des sept erreurs

***Le jeu des sept erreurs*** ass den zweeten Album vun der franséischer Sängerin Élodie Frégé. En koum de 25. September 2006 eraus. Fir dësen Album huet si sech Hëllef beim Sänger a Komponist Benjamin Biolay geholl, deen hir sechs Lidder geschriwwen huet an déi aner aacht Lidder arrangéiert huet. Hien huet den Album, deen um franséische Plackelabel Mercury erauskoum, och produzéiert.

Donieft huet de franséischen Auteur Jacques Lanzmann den Text vum Lidd *La Fidélité* geschriwwen. Um Album ass och eng Reprise vum Lidd *Le Velours Des Vierges* ze fannen, dat vum Serge Gainsbourg geschriwwen an 1978 vun der Jane Birkin gesonge gouf.

De 26. November 2006 ass den Album als *Edition Limitée* mat engem DVD, zwee neie Lidder (*Paris* a *Mon sourire à l'envers*), déi live gesonge sinn, an engem Remix vu *La fidélité* nei verëffentlecht ginn.

An de franséischen Charts huet den Album et bis op déi drëtt Plaz gepackt an konnt sech 97 Woche laang an den Top 200 halen. An der franséischsproocheger Belsch an an der Schwäiz war den héchste Klassement d'Positoun 12, respektiv 39. Mëtt 2007 gouf den Album mat "Gold" fir 100.000 verkaaften Disquen ausgezeechent.

## Editiounen

### Standartversioun

### Limitéiert Editioun

## Singelauskopplungen

* *La ceinture*
* *Si je reste (un peu)*
* *La fidélité*

## Museksvideoen
Deen éischte Museksvideo, *La ceinture*, ass vum belsche Realisateur Jaco Van Dormael gedréint ginn. D'Catherine Breillat, déi och schonn de Clip fir der Elodie Frégé hir drëtt Single aus dem éischten Album realiséiert hat (*Je te dis non*), war verantwortlech fir d'Clippe vu *Si je reste (un peu)* a *La fidélité*, an deenen de Sébastien Degut virkënnt, e Kandidat aus der Star Academy 4. Am Oktober 2007 dunn awer gouf de Video fir *La fidélité* op eemol geännert an et gouf eng Aart Comic-Video gedréint.
Musée d'Orsay

De **Musée d'Orsay** zu Paräis ass an enger fréierer Gare ënnerbruecht.

De Konschtmusée ass aus der aler *Gare d'Orsay* entstanen a läit um südlechen Ufer vun der Seine vis-à-vis vum Palais des Tuileries. D*'Gare d'Orsay* gouf am Joer 1900 vum Victor Laloux fir d'Verbindung Paräis - Orléans gebaut. Well de Wuesstem vun der Stad ëmmer méi grouss Zich gefuerdert huet, waren d'Quaie séier ze kuerz. D'Gare gouf am Joer 1939 zougemaach an 1978 als historescht Bauwierk klasséiert. Ënner der Leedung vun der Architektin Gae Aulenti gouf d'Gebai vun 1980 bis 1986 an e Musée ëmgebaut.

Weltwäit eenzegaarteg ass d'Sammlung vu franséischen Impressionisten. Och aner Kollektioune vu Biller, Skulpturen an anere Konschtobjete vu bal alle Stilrichtungen a vu villen Eenzelkënschtler aus der Zäit tëscht 1848 an 1914 si grouss a vun ausgewielter Qualitéit.

## Um Spaweck

* Websäit vum Musée d'Orsay
Centre national d'art et de culture Georges-Pompidou

1977 ass no de Pläng vun den Architekte Renzo Piano, Richard Rogers a Gianfranco Franchini de **Centre national d'art et de culture Georges-Pompidou**, och **Centre Georges-Pompidou**, **Centre Pompidou** oder **Centre Beaubourg** genannt, zu Paräis opgaangen, a gouf eng vun den touristeschen Haaptattraktioune vun der Stad.

Besonnesch d'Architektur vum Gebai aus Stol a Glas huet fir Opreegung gesuergt, an all d'Versuergungslinne sinn op der Fassad ubruecht. De Centre Pompidou gouf als Informatiounsbasar fir déi franséisch Bevëlkerung konzipéiert, dee fräien Zougang zu Wësse garantéiere soll. Am Centre Pompidou sinn dBibliothèque publique d'information an de Musée national d'art moderne mat enger immenser Sammlung vu Konschtwierker aus dem 20. Joerhonnert, virun allem Wierker vum Surrealismus, Fauvismus, Kubismus a vum Abstrakten Expressionismus. Organisatoresch ass de Centre Pompidou mam IRCAM (Institut de recherche et coordination acoustique/musique) verbonnen.

Den 12. Mee 2010 huet zu Metz de Centre Pompidou-Metz, eng dezentraliséiert Antenn vum Paräisser Centre Georges-Pompidou, seng Dieren opgemaach.

## Um Spaweck

* Centre Pompidou-Paräis   
* Centre Pompidou-Metz
Musée Picasso (Paräis)

De **Musée Picasso** am 3. Arrondissement zu Paräis ass en nationale Musée an e gehéiert zu de bedeitendste Muséeë vu Paräis.

Am Musée sinn zirka 250 Wierker vum Kënschtler Pablo Picasso aus alle Periode vu sengem Liewen, virun allem Biller a Skulpturen, ausgestallt. Zu de Muséesbestänn gehéiert och déi fréier privat Konschtsammlung vum Picasso mat Biller vun ënner anerem dem Georges Braque, dem Paul Cézanne, dem Henri Matisse, dem Joan Miró an dem Amedeo Modigliani.

De Musée ass am Palais *Hôtel Salé*. Dëse Palais gouf an de Jore 1656-1659 fir de Pierre Aubert gebaut, deen d'Salzsteier agezunn huet. Vun do kënnt och den Numm *Salé* ("salzeg").

## Um Spaweck
E-go

**e-go** war e Projet fir am ëffentlechen Transport zu Lëtzebuerg elektronesch Billjeeën anzeféieren déi souwuel fir d'Benotzer wéi och fir Buschauffere respektiv Zuchbegleeder méi liicht ze kontrolléiere sinn.

Dëse Projet goung op eng Iddi zeréck, déi 1995 ënner der deemoleger Transportministesch Mady Delvaux-Stehres lancéiert gouf.

Am Dezember 2001 huet d'Regierung der Firma Smart-Tec den Optrag fir e Pilotprojet ginn, deen am Januar 2002 ugefaangen huet.

## Enn vum Projet

An engem Spezialrapport huet d'Cour des Comptes am Joer 2009 fest gehalen, datt d'Investissement vu 16,68 Milliounen Euro net vertrietbar ass mat engem System deen d'Ziler déi ugestrieft goufen nëmmen deelweis erreecht huet.

Zu deem Zäitpunkt konnt d'Cour des Comptes och net feststelle wat an Zukunft nach vu Käschte fir den Ënnerhalt an d'Entwécklung vun neie Funktioune géif ufalen. De Rechnungshaff huet deemools och virgeschloen, datt de Verkéiersverbond déi néideg finanziell Mëttelen an d'Personal soll kréie fir e Cahier des charges opzestelle mam Zil fir d'Gestioun an d'Exploitatioun vun engem elektroneschen Tarifsystem a privater Hand z'organiséieren a fir eng Soumissioun an deem Sënn ze lancéieren.

Am Juni 2014 ass en neien elektroneschen Tarifsystem am ëffentlechen Transport d'mKaart ugelaf an de Projet E-go gouf Enn August 2014 ofgeschloss. Zanter dem 1. September 2014 kann ee kee Billjee vum Projet e-go méi entwäerten.

## Um Spaweck

*D'Websäit vum Projet e-go; gekuckt de 15. September 2014: d'Säit gëtt et net méi; archivéiert
André Le Nôtre

Den **André Le Nôtre**, gebuer den 12. Mäerz 1613 zu Paräis, an do gestuerwen de 15. September 1700, war e wichtege franséische Park-, Gaarden- a Landschaftsarchitekt.

De Le Nôtre ass an enger Famill vu Gäertner opgewuess. Säi Bop a säi Papp waren déi responsabel Gäertner fir de Jardin des Tuileries.

## Um Spaweck
Jardin des Tuileries

De **Jardin des Tuileries** ass en ëffentleche Gaart zu Paräis op der Plaz vun enger fréierer Zillebäckerei tëscht dem Louvre, der Rue de Rivoli, der Place de la Concorde an der Seine am 1. Arrondissement.
La Fenderie

**La Fenderie** ass e Lieu-dit an der Gemeng Trooz an der Provënz Léck an der Belsch.

Den Numm vun där Plaz déi um Uwänner vun der Vesdre läit, kënnt dohier well do fréier eng Eisespléckerei stoung.

Vun de Gebaier sinn nach Atelieren erhalen an dat fréiert Schlass, an deem d'Proprietär vun der Firma gewunnt hunn.

Haut ginn dës Gebaier fir kulturell Organisatioune benotzt, an e Musée erzielt vun der Vergaangenheet vun der Fabrick.

Am Millekanal ass eng Turbinn fir Stroumproduktioun installéiert.
Allegro Grandi

Den **Allegro Grandi**, gebuer de 17. Januar 1907 zu San Pietro in Casale (Roum), a gestuerwen den 23. Abrëll 1973 zu Caracas, Venezuela, war en italieenesche Vëlossportler.

## Palmarès

### [[1924]] Junior
* 5. am Giro della Romagna
### [[1926]] Amateur
* 1. an der italieenescher Landesmeeschterschaft 
* 5. op der Weltmeeschterschaft
### [[1927]] Indépendant, IRIDE an IVES – PIRELLI
* 1. an der Coppa Cavachochi zu Prato
* 1. an der Coppa Santagostino
* 1. am Giro della Romagna
* 1. an der Coppa Mussolini
* 2. an der Coppa Bernocchi
* 3. am Giro dell'Emilia
* 3. an der Coppa Cavaino
* 3. an Astico – Brenta
* 3. am Tour de Sestrières
* 9. a Milano-Sanremo
*Opginn am Giro d'Italia
*Opgi bei der Weltmeeschterschaft

### [[1929]]
* 1. an der Coppa Bernocchi
* 1. am Grand Prix du Centenaire Turin-Bruxelles
Mignon Talbot

D**'Mignon Talbot**, gebuer de 16. August 1869 zu Iowa City, a gestuerwen den 18. Juli 1950, war eng US-amerikanesch Paleontologin.
 
Si huet vun 1904 bis 1935 um Mount Holyoke College Coursen a Geologie a Geographie ginn, an huet 1911 dat eenzegt bekannt Exemplar vum Dinosaurier Podokesaurus holyokensis entdeckt.
Assis Chateaubriand

De **Francisco de Assis Chateaubriand Bandeira de Melo**, besser bekannt als **Assis Chateaubriand**, gebuer de 4. Oktober 1892 zu Umbuzeiro, a gestuerwen de 4. Abrëll 1968 zu São Paulo, war e brasilianesche Journalist.

Seng Aarbechten, déi en dacks ënner dem Psuedonym *O Chatô* publilzéiert huet, hunn de moderne brasilianesche Journalismus staark beaflosst.

## Um Spaweck
Margaret Tudor

D**'Margaret Tudor**, gebuer den 29. November 1489, a gestuerwen den 18. Oktober 1541, war d'Duechter vum Henri VII. vun England an der Elisabeth vu York.

Si war schottesch Kinnigin an d'Fra vum James IV. vu Schottland

## Um Spaweck
(72) Feronia

Den **(72) Feronia** ass en Asteroid aus der Haaptasteroidenceinture.

E gouf no der Feronia, der Gëttin vun de Bëscher aus der réimescher Mythologie, genannt.

Den Asteroid gouf den 29. Mee 1861 vum däitsch-amerikaneschen Astronom Christian Heinrich Friedrich Peters entdeckt.

## Kuckt och

* Lëscht vun den Asteroiden
* Haaptasteroidenceinture

## Um Spaweck
* JPL Asteroiden-Datebank: (72) Feronia
* AstDyS -Astronomesch Date vum (72) Feronia
Père Lachaise-Kierfecht

De **Père Lachaise-Kierfecht** ass de gréisste Kierfecht vu Paräis, an ass ee vun de bekanntste Kierfechter op der Welt.

En ass nom François d'Aix Lachaise genannt, well de Kierfecht op senge Gäert gebaut gouf. D'Konzept vum *Père Lachaise* gouf 1803 dem neoklasseschen Architekt Alexandre-Théodore Brongniart uvertraut, deen zu där Zäit Generaluewerinspekter fir Ëffentlech Aarbechten am Departement Seine an an der Stad Paräis war.

## Bekannt Leit, déi um Père Lachaise-Kierfecht begruewe sinn

* Jean-Charles Alphand
* David d'Angers
* Charles Bivort ‎
* Gustave Caillebotte
* Maria Callas ‎
* Frédéric Chopin
* Colette
* Alphonse Daudet
* André Grétry
* Théodore Géricault‎
* Georges Eugène Haussmann
* Marcel Marceau 
* Antonin Mercié
* Jim Morrison
* Yves Montand
* Georges Moustaki
* Alfred de Musset
* Simone Signoret
* Albert Soboul
* Gerda Taro
* Oscar Wilde

## Um Spaweck

*De Kierfecht op Paris-Info
Marcel Erpelding

De **Marcel Erpelding**, gebuer 1928 zu Wuelper bei Konsdref, a gestuerwen den 29. Mee 2007 an der Stad Lëtzebuerg, war e Politiker a fréiere Buergermeeschter vun der Gemeng Miersch.

## Biographie
De Marcel Erpelding huet säi Studium am Iechternacher Kolléisch gemaach an huet 1953 op der Arbed als Employé ugefaangen. 1955 gouf hien Delegéierte vun den Arbed-Beamten an 1961 Generalsekretär.

Vun 1971 bis 1975 war hie Generalsekretär vun der "*Entente des Caisses de Maladie des Fonctionnaires et Employés du Luxembourg*". Bis 1981 war hien och Member vum Direktiounscomité vun der Union des Caisses de Maladie.

1975 huet den DP – Politiker fir d'éischt bei de Gemengewale kandidéiert. Hie war vun 1976 bis 2003 am Mierscher Gemengerot, vun 1976 bis 1981 als Schäffen, vun 1982 bis 1993 a vun 2000 bis 2003 als Buergermeeschter.

Zu Recken dréit eng Strooss den Numm vum Marcel Erpelding.
Jean-Claude Asselborn

De **Jean-Claude Asselborn**, och bekannt ënner de Pseudonymmer *Jean Sorrente*, *Alphonse Maintes*, *C. Malans* oder *Claude Méréan*, gebuer de 27. November 1954, ass e lëtzebuergesche Lycéesprofesser, Schrëftsteller, Konscht- a Literaturkritiker a Kolumnist.

Hien huet op der Universitéit vu Stroossbuerg studéiert an ass 1985 mat engem *doctorat de 3e cycle* iwwer de "Montaigne, le sujet et l'écriture" (269 S.) promovéiert ginn.

Hie war Franséischprofesser, d'éischt am Lycée classique d'Echternach, an duerno a bis zum Schluss vu senger Carrière 2016 am Stater Kolléisch. De Jean Sorrente, deen nëmmen op Franséisch schreift, huet laang praktesch all Woch eng Chronik an der Wochenzeitung *[[Le Jeudi]]* gehat.

## Auszeechnungen
* Prix Tony-Bourg, 1993 fir *Nuits*;
* Prix de la Libre Académie de Belgique, 1998, fir *Le Vol de l'aube* a fir säi Gesamtwierk;
* Prix Servais, 2003, fir *Et donc tout un roman*.

## Wierker
### Monographien
* *La Visitation. Carnets pour un roman*. Virton: Michel frères. 1991.
* *Nuits*. Roman. Echternach: Éditions Phi. 1994.
* *Petit livre d'oraisons*. 1994 (Oplo vu 4 Exemplairen).
* *Le Vol de l'aube*. Roman. Echternach: Éditions Phi (coéd. Québec: XYZ). 1995.
* *Scolies*. Echternach: Éditions Phi. 1999.
* *Petit livre d'oraisons, suivi de Cinq élégies à Luxembourg*. Echternach: Éditions Phi; Trois-Rivières: Ecrits des forges. 2001.
* *Et donc tout un roman*. Esch/Alzette: Phi. 2002.
* *Port-Royal*. Fotoen: André Janssens. Esch/Alzette: Éd. Phi. 2002.
* *La Guerre du temps* (Roman); Bridel (Hydre éditions), 2020; 471 Säiten; ISBN 978-2-9199541-5-5

### Kontributiounen
* "Poèmes", In: *Nouvelle Europe*. 1974.
* "Poèmes", In: *Proscenium*. (juin et décembre 1974).
* "Un se divise en deux", Diptyque. In: *Les Cahiers Luxembourgeois*. n° 4. 1994. pp.&nbsp;69–73.
* "A Coxyde". In: *Europe*. Paris. n° 792. avril 1995. pp.&nbsp;190–192.
* "En route". In: *Journées littéraires de Mondorf 1999 = Mondorfer Literaturtage 1999*. Echternach: Éditions Phi 1999. pp.&nbsp;237–247. [Unterwegs. Trad. Andrée Asselborn. pp.&nbsp;248–259.]
* "Voix". In: *Escales littéraires d'automne*. Bordeaux: Le Castor astral. 2000. pp.&nbsp;245–251. [Collection 'Escales du Nord']
* "Préambule". In: *Virum wäisse Blat*. [Walferdange]: Walfer Bicherdeeg. 2003.
* "L'art pompier et autres". In: *Nos Cahiers* n° 3. (numéro spécial). 2005. pp.&nbsp;125–131.
* "Bonjour, Monsieur Pirotte". In: *Iwwer Bierg an Dall: Lëtzebuerger Auteuren op der Rees*. Luxembourg: G. Binsfeld. 2005. pp.&nbsp;88–93

## Literatur
* De Toffoli, Ian *La réception du latin et de la culture antique : dans l'oeuvre de Claude Simon, Pascal Quignard et Jean Sorrente*; 492 Säiten, Paräis (Honoré Champion), 2015. ISBN 978-2-7453-2905-9

## Kuckt och
*Lëscht vu lëtzebuergesche Schrëftsteller
## Um Spaweck
Schouwen-Duiveland

**Schouwen-Duiveland** ass eng Gemeng an der hollännescher Provënz Zeeland mat ronn 35.000 Awunner (2023). Den Numm kënnt vun de fréieren Inselen Schouwen an Duiveland, déi am Kader vum Delta-Plang duerch Däicher an Opschëddunge mateneen an och mam Festland verbonne goufen, soudatt et elo keng Insele méi sinn.

Den Haaptuert vun der Gemeng ass Zierikzee.

## Uertschaften an der Gemeng

*Brijdorpe
*Brouwershaven
*Bruinisse
*Burgh
*Burghsluis
*Dreischor
*Elkerzee
*Ellemeet
*Haamstede
*Kerkwerve
*Looperskapelle
*Moriaanshoofd
*Nieuwerkerk
*Nieuwerkerke
*Noordgouwe
*Noordwelle
*Oosterland
*Ouwerkerk
*Renesse
*Scharendijke
*Schuddebeurs
*Serooskerke
*Sirjansland
*Westenschouwen
*Zierikzee
*Zonnemaire

## Um Spaweck

* Gemeng Schouwen-Duiveland
* Statistik vun der Gemeng Schouwen-Duiveland
S-Therapie

**S-Therapie** ass e lëtzebuergeschen Amateurfilm vum Pierre Heinen aus dem Joer 2007.

## Ëm wat geet et am Film?
De Sven, de Claude an d'Jessica, dräi jonk Mënschen, sinn op dëser Welt net méi mat hirem Liewen eens ginn a wollte sech ëmbréngen.

Si konnten a leschter Sekonn gerett ginn, a fir hinnen erëm neie Liewenswëllen ze "schenken", maache si eng Therapie mat, no der Method vum Dokter Jean-Louis Rarx...

 
## Kuckt och
* Lëtzebuergesche Film
## Um Spaweck
* Websäit vum Film
* Screensaver aus dem Film
* Trailer zum Film
* Éischte provisoreschen Trailer vum Film
Abaucourt-Hautecourt

**Abaucourt-Hautecourt** ass eng franséisch Gemeng an der Meuse an der Regioun Grand Est.

## Nopeschgemengen

*Eix
*Damloup
*Blanzée
*Hautecourt-lès-Broville
Morgemoulin

**Morgemoulin** ass eng franséisch Gemeng an der Meuse an der Regioun Grand Est.

## Nopeschgemengen

*Foameix-Ornel
*Fromezey
*Gincrey
Anden-Kondor

Den **Anden-Kondor** (*Vultur gryphus*) ass eng Vullenaart, déi zu den Neiweltgeieren, de *Cathartidae* gehéiert. Et ass ee vun de gréisste Vullen, déi kënne fléien.

Mat enger Kierperlängt vu bis zu 120&nbsp;cm, kann en Anden-Kondor op e Gewiicht vun enger 12 Kilo kommen. Mam Albatross huet e mat eppes iwwer 3 Meter déi gréisst Flillekspanlängt iwwerhaapt. E ka bis 7.500 Meter héich fléien, a bis iwwer 70 Joer al ginn.

Am Ënnerscheed zum Kalifornien-Kondor, dem *Gymnogyps californianus*, huet beim Anden-Kondor de Männchen e fleeschege Kamp um Scheet. De Männchen huet blo Aen an d'Weibchen huet rouder.

D'Bréizäit dauert bis 65 Deeg. Allebéid Eltere si fir d'Ee responsabel. De Jonge gëtt zweemol am Dag gefiddert, wann e méi al ass, nëmmen nach eng Kéier. Mat sechs Méint kann den Anden-Kondor fléien.

Op de Wope vu Bolivien, Chile, Ecuador a Kolumbien ass den Anden-Kondor konterfeit, well en an deene Länner zu den Nationalsymboler gehéiert.

## Wou en ze fannen ass
Seng Heemecht zitt sech an den héije Biergregiounen tëscht 3.000 a 5.000 Meter d'Kordilliere vu Feierland erop, bis an de westlechen Deel vu Venezuela. En ass ze fanne laanscht d'Küst vu Peru, op den Insele vum Humboldstroum an um Atlantik vu Feierland bis un d'Mëndung vum Rio Negro, a plazeweis an argentinesche Sierraen.

Den Anden-Kondor flitt eleng, als Koppel oder a Gruppen.

## Wat e frësst
E frësst nëmmen doudeg Déieren, sief et Ranner oder aner grouss Mamendéieren.

## Um Spaweck
(66) Maja

Den Asteroid **(66) Maja** gouf no der Maja, enger Duechter vum Atlas an der Pleione, Mamm vum Hephaistos, genannt. De Maja huet eng donkel, kuelestoffhalteg Uewerfläch.

Den Asteroid gouf den 9. Abrëll 1861 vum US-amerikaneschen Astronom Horace Parnell Tuttle entdeckt.

## Kuckt och

* Lëscht vun den Asteroiden
* Asteroid

## Um Spaweck
* JPL Asteroiden-Datebank: (66) Maja
* AstDyS -Astronomesch Date vum (66) Maja
Fleury-devant-Douaumont

**Fleury** ass eng franséisch Gemeng an der Meuse an der Regioun Grand Est.

Fleury war bis zum Éischte Weltkrich eng Uertschaft mat 422 Awunner. An der Schluecht vu Verdun gouf et an Zäit vun 2 Méint ofwiesselnd, 16-mol vun de Fransousen an de Preisen zeréckeruewert, an dobäi komplett zerstéiert.

D'Uertschaft gouf nom Krich net méi opgebaut. Haut ass et eng Gediechtnesplaz, an op engem flechéierte Parcours kann e gesi wou d'Stroosse waren, a wou d'Haiser stoungen.

Fleury gouf als *Village mort pour la France* deklaréiert a gëtt vun dräi Leit verwalt déi bis 1982 vum Prefekt vun der Meuse bestëmmt goufen a vun do un, gi se vum Conseil Genéral de la Meuse bestëmmt.

De Krichsmusée Mémorial de Verdun gouf zu Fleury op der Plaz opgeriicht wou fréier d'Gare vun der Gemeng war.

## Um Spaweck
Horace Parnell Tuttle

Den **Horace Parnell Tuttle**, gebuer de 24. Mäerz 1837, a gestuerwen am August 1923, war en US-amerikaneschen Astronom.

Am Joer 1857 gouf den Tuttle Assistent um Harvard College Observatoire. Hien huet e puer Koméiten entdeckt a war och Matentdecker vum Koméit Swift-Tuttle. Doriwwer eraus huet den Tuttle d'Asteroide Maja a Klytia entdeckt.

Am Joer 1862 huet hien den Harvard Observatoire verlooss, an huet néng Méint um amerikanesche Biergerkrich deelgeholl, wou hie Keessjee war. Duerno war hie bei der United States Navy beschäftegt an huet u ville geographesche Missiounen deelgeholl.

Vun 1884 un huet hie seng Aarbecht als Astronom nees ugefaangen an huet um U.S. Naval Observatory zu Washington D.C. geschafft.

Den Asteroid (5036) Tuttle ass no him genannt ginn.

## Kuckt och

## Um Spaweck
La Meuse (Zeitung)

**La Meuse** ass eng belsch franséischsproocheg regional Dageszeitung, déi vu Sud Presse publizéiert gëtt.

Déi éischt Nummer koum de 7. Januar 1856 eraus.
Le Quotidien de Namur

** Le Quotidien de Namur ** ass eng belsch franséischsproocheg regional Dageszeitung, déi vu Sud Presse publizéiert gëtt.

Et ass déi fréier *La Meuse Namur*, déi direkt nom Zweete Weltkrich erauskoum, an am Mee 2002 ëmgedeeft gouf.
Sud Presse

De Grupp **Sud Presse** ass eng belsch Zeitungsentreprise där hire Sëtz zu Namouer ass.

E gëtt sechs regional Dageszeitungen a franséischer Sprooch eraus: 
* *La Capitale*, an der Regioun Bréissel
* *La Nouvelle Gazette* (Charleroi, La Louvière a Philippeville)
* *[[La Meuse (Zeitung)|La Meuse]]* (Léck, Provënz Lëtzebuerg, Huy an Arel) 
* *Nord Éclair* (Mouscron an Tournai)
* *La Province* (Mons) 
* *[[Le Quotidien de Namur]]* (Namouer)

## Um Spaweck
* Offiziell Websäit
Aubréville

**Aubréville** ass eng franséisch Gemeng an der Meuse an der Regioun Grand Est.

## Nopeschgemengen

*Neuvilly-en-Argonne
*Parois
*Récicourt
*Brabant-en-Argonne
Neiweltgeieren

D'Famill vun den **Neiweltgeieren** (*Cathartidae*) gehéiert zu der Uerdnung vun den Accipitriformes.

Si ginn d'Geiere vun der "Neier" Welt, also den zwéi Kontinenter vun Amerika, genannt.

De bekanntste vun hinnen ass den Anden-Kondor (*Vultur gryphus*), deen a Südamerika virkënnt.

## Um Spaweck
Cuisy

* Cuisy, eng franséisch Gemeng an der Meuse
* Cuisy, eng franséisch Gemeng an der Seine-et-Marne

## Kuckt och
*Cuisy-en-Almont, eng franséisch Gemeng an der Aisne
Canton de Dammartin-en-Goële

De **Canton de Dammartin-en-Goële** ass eng fréier franséisch administrativ Andeelung am Arrondissement Meaux, Departement Seine-et-Marne an der Île-de-France.

Den Haaptuert ass Dammartin-en-Goële.

## Gemengen am Kanton
Arrondissement Meaux

Den **Arrondissement Meaux** ass eng franséisch administrativ Andeelung am Departement Seine-et-Marne an der Île-de-France.

Den Haaptuert ass Meaux.

Den Arrondissement setzt sech aus aacht Kantonen zesummen:

*Canton de Coulommiers 
*Canton de Crécy-la-Chapelle 
*Canton de Dammartin-en-Goële 
*Canton de la Ferté-sous-Jouarre 
*Canton de Lizy-sur-Ourcq 
*Canton de Meaux-Nord 
*Canton de Meaux-Sud 
*Canton de Mitry-Mory
Arrondissement Antony

Den **Arrondissement Antony** ass eng franséisch administrativ Andeelung am Departement Hauts-de-Seine an der Île-de-France.

Den Haaptuert ass Antony.

Den Arrondissement huet bis 2015 12 Kantonen an 12 Gemenge bestanen:

*Canton d'Antony
*Canton de Bagneux
*Canton de Bourg-la-Reine
*Canton de Châtenay-Malabry
*Canton de Châtillon
*Canton de Clamart
*Canton de Fontenay-aux-Roses
*Canton de Malakoff
*Canton de Montrouge
*Canton du Plessis-Robinson
*Canton de Sceaux
*Canton de Vanves

Vun 2015 u sinn et nach just 6 Kantonen an 11 Gemengen:

*Canton d'Antony
*Canton de Bagneux
*Canton de Châtenay-Malabry
*Canton de Châtillon
*Canton de Clamart
*Canton de Montrouge
Arrondissement Argenteuil

Den **Arrondissement Argenteuil** ass eng franséisch administrativ Andeelung am Departement Val-d'Oise an der Île-de-France.

Den Haaptuert ass Argenteuil.

Den Arrondissement setzt sech aus 7 Kantonen zesummen:

*Canton d'Argenteuil-Est
*Canton d'Argenteuil-Nord
*Canton d'Argenteuil-Ouest
*Canton de Bezons
*Canton de Cormeilles-en-Parisis
*Canton d'Herblay
*Canton de Sannois
Nordliicht TV

**Nordliicht TV** ass en Tëlevisiounssender, deen e Programm vun enger Stonn an der Woch mam selwechten Numm iwwer verschidden Teledistributiounsnetzer zu Lëtzebuerg, an och iwwer den Astra-Satellit, verbreet.

E riicht sech virun allem um d'Awunner aus dem Norde vum Land.

Chefredaktesch ass d'Irène Pissinger-Engelmann an Direkter de Johny Pissinger.

Nordliicht TV gouf 1996 gegrënnt an déi éischt Sendung ass den 23. Abrëll 1997 iwwer Antenn gaangen.

Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Woch 14.900 Leit iwwer 12 Joer Nordliicht TV gekuckt.

## Um Spaweck
*Websäit vun Nordliicht TV
Arrondissement Fontainebleau

Den **Arrondissement Fontainebleau** ass eng franséisch administrativ Andeelung am Departement Seine-et-Marne an der Île-de-France.

Den Haaptuert ass Fontainebleau.

Den Arrondissement setzt sech aus 6 Kantonen zesummen:

*Canton de la Chapelle-la-Reine
*Canton de Château-Landon
*Canton de Fontainebleau
*Canton de Lorrez-le-Bocage-Préaux
*Canton de Moret-sur-Loing
*Canton de Nemours
Editpress

**Editpress Luxembourg** ass e lëtzebuergescht Verlagshaus mat Dréckerei zu Esch-Uelzecht., dat 1981 aus der, den 3. Dezember 1927 gegrënntener, Luxemburger Genossenschaftsdruckerei (Imprimerie Coopérative) entstanen ass.

D'Editpress gëtt zwou Dageszeitungen eraus, d**[[Tageblatt]]'' an de ''[[Le Quotidien|Quotidien]]'' (dësen an [[Joint Venture]] mam ''[[Le Républicain Lorrain|Républicain Lorrain]]''). Den 10. Oktober 2007 koum ''[[L'essentiel]]'' dobäi, eng gratis verdeelt Dageszeitung (an Zesummenaarbecht mat der Schwäizer Tamedia).

Weiderhi publizéiert Editpress d'Wochenzäitschrëft ''[[Revue (Zäitschrëft)|Revue]]''.

Bis 2015 huet Editpress d'[[Lux-Post]], e gratist Annoncëblat (zesumme mam belsche [[Groupe Rossel]]) erausbruecht, a bis 2019 och d'Wochenzeitung ''[[Le Jeudi]]''. Ausserdeem war Editpress bis Enn 2019 um Radiosender [[Eldoradio]] bedeelegt.

E groussen Deel vum Kapital vun der Editpress gehéiert de Gewerkschaften [[OGB-L]] a [[Landesverband]].

Am Juni 2020 huet Editpress säi Gebai an der Escher Kanalstrooss, wou ë.&nbsp;a. d**Tageblatt* seng Redaktioun dran huet, enger belscher Immobiliegrupp verkaaft. D'Fassad vum 1936-38 gebaute Gebai, mat engem Héichrelief vum [[Albert Kratzenberg]], souwéi Deeler bannenan, goufe beim Ëmbau a Wunnegen a Geschäftsraim erhalen. Den neie Sëtz ass am [[Belval Plaza]].

==Generaldirekteren==
* 1977 bis 2011: [[Alvin Sold]]
* 2011 Abrëll 2018: [[Danièle Fonck]]
* 2018 - 2021: [[Jean-Louis Siweck]]
* Säit 2021: Jacques Eischen

===Zuelen===
2018 huet Editpress hire Bilan mat enger Perte vun 1,12 Milliounen Euro ofgeschloss. De Grupp konnt dat Joer seng Scholden, déi sech an de Jore virdrun ugeheeft haten, ëm ronn zwou Milliounen Euro op alles an allem 15,8 Millioune reduzéieren.

==Literatur==
*Bernard Thomas: "Groupe Editpress - La Chute de la maison Sold." in: *d'Lëtzebuerger Land'' Nr.25, 21. Juni 2019, S.10.
Arrondissement Provins

Den **Arrondissement Provins** ass eng franséisch administrativ Andeelung am Departement Seine-et-Marne an der Île-de-France.

Den Haaptuert ass Provins.

Den Arrondissement setzt sech aus 9 Kantonen zesummen:

*Canton de Bray-sur-Seine
*Canton de Donnemarie-Dontilly 
*Canton de la Ferté-Gaucher 
*Canton de Montereau-Fault-Yonne 
*Canton de Nangis 
*Canton de Provins
*Canton de Rebais
*Canton de Rozay-en-Brie 
*Canton de Villiers-Saint-Georges
Arrondissement Torcy

Den **Arrondissement Torcy** ass eng franséisch administrativ Andeelung am Departement Seine-et-Marne an der Île-de-France.

Den Haaptuert ass Torcy.

Den Arrondissement setzt sech aus 10 Kantonen zesummen:

*Canton de Champs-sur-Marne 
*Canton de Chelles 
*Canton de Claye-Souilly 
*Canton de Lagny-sur-Marne 
*Canton de Noisiel 
*Canton de Pontault-Combault 
*Canton de Roissy-en-Brie 
*Canton de Thorigny-sur-Marne 
*Canton de Torcy 
*Canton de Vaires-sur-Marne
Arrondissement Melun

Den **Arrondissement Melun** ass eng franséisch administrativ Andeelung am Departement Seine-et-Marne an der Île-de-France.

Den Haaptuert ass Melun.

Den Arrondissement setzt sech aus 10 Kantonen zesummen:

*Canton de Brie-Comte-Robert 
*Canton du Châtelet-en-Brie 
*Canton de Combs-la-Ville 
*Canton du Mée-sur-Seine 
*Canton de Melun-Nord 
*Canton de Melun-Sud 
*Canton de Mormant 
*Canton de Perthes
*Canton de Savigny-le-Temple 
*Canton de Tournan-en-Brie
Uelzechtkanal

Den **Uelzechtkanal** ass en Tëlevisiounssender vun Esch-Uelzecht, deen e Programm vun enger Stonn am Mount mam selwechten Numm iwwer verschidden Teledistributiounsnetzer zu Lëtzebuerg, an och iwwer Internet an den Astra-Satellittesystem, verbreet.

E gouf am September 1995 am Kader vun engem *Projet d'établissement* iwwer Medienerzéiung, am Escher Jongelycée, op Initiativ vum Ed Maroldt, op d'Bee gestallt. Déi éischt Emissioun war am Februar 1996. Zënterhir sinn et Schüler aus deem Lycée, déi mat Hëllef vun zwéi bis dräi Enseignanten, d'Programmer maachen. Et sinn dëst meeschtens Reportagen oder Interviewen zu der Aktualitéit, ufanks vun a ronderëm Esch, méi spéit och méi wäitleefeg, sief et aus Politik, Kultur oder Sport.

D'Schüler, déi um Projet matmaachen, maachen dat am Kader vun engem Optiounsfach vun 3e bis 1ère. Statistiken no sollen all Woch eng 13.000 Leit iwwer 12 Joer (2,7 % vun der Populatioun) den Uelzechtkanal kucken. Den Uelzechtkanal gëtt finanziell vum Erzéiungsministère ënnerstëtzt.

A sengen éischten 20 Joer huet den Uelzechtkanal eng 1800 Reportagë realiséiert; dës gi vun 2015 un am CNA archivéiert.

Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Woch 10.500 Leit iwwer 12 Joer den Uelzechtkanal gekuckt.
## Literatur
* Ed Maroldt, 2015. *Esch-sur-Belval Uelzechtkanal 1996-2016.* Mat DVD. Éditions Le Phare, Esch-Uelzecht. ISBN 978-99959-940-1-3 [D'Buch war am November 2015 ze kréien]
* Ed Maroldt, 2006: *Sehen und gesehen werden im 'Uelzechtkanal*'." in: , Joer 2006, 3/4, S.177-190.

## Um Spaweck
*Websäit vum Uelzechtkanal
Ajaccio

**Ajaccio** ([aʒakˈsjo], korsesch Aiacciu [aˈjaʧːu]), ass eng franséisch Stad op der Insel Korsika.

Si huet 64.306 Awunner (2009) a läit um Mëttelmier, méi genee um Golf, deen de selwechten Numm huet.

Ajaccio ass den administrative Sëtz vun der Regioun Korsika an dem Departement Corse-du-Sud (Südkorsika).

D'Stad Ajaccio ass a 5 Kantonen opgedeelt.

## Kuckeswäertes
* D'Kathedral *Santa Maria Assunta* aus dem 16. Joerhonnert vum Architekt Giacomo della Porta, deen ënner anerem och de Palazzo dei Conservatori zu Roum gebaut huet, beim Bau vum Péitersdoum matgehollef huet, an de Plang vun der Fassad vun der Kierch Il Gesù zu Roum gemaach huet.

## Fotoalbum vun Ajaccio

Fichier:GebuertshausNapoleon.JPG|Gebuertshaus vum Napoleon Bonaparte zu Ajaccio
Fichier:Strooss mam Gebuertshausvum Napoleon.JPG|Rue Bonaparte, an där dem Napoleon&nbsp;säi Gebuertshaus steet
Fichier:MuseeFesch.JPG|De Musée Fesch
Fichier:Ajaccioplage.JPG|D'Plage Marinella bei Ajaccio
Fichier:VillaTinoRossi.JPG|Entrée vun der Proprietéit, déi dem Tino Rossi gehéiert huet
Fichier:Grafkapell an där den Tino Rossi begruewen ass.jpg|Kapell an där den Tino Rossi begruewen ass
Fichier:Ilessanguinaires.JPG|D'Îles sanguinaires mat dem Liichttuerm an der Mëtt, an deem den Alphonse Daudet säi Wierk: Lettres de mon moulin geschriwwen huet
Fichier:Fielsmierlandschaft.JPG|Fielsen am Mier bei den Îles sanguinaires


 

## Um Spaweck